# Boris Trajkovski

### Wikipedia

Boris Trajkovski

Boris Trajkovski (Борис Трајковски, 25. kesäkuuta 1956 – 26. helmikuuta 2004) oli Makedonian presidenttinä vuosina 1999-2004.

Trajkovski syntyi Murtinon kylässä lähellä Strumicaa metodistiperheeseen. Hän valmistui 1980 lakimieheksi Skopjen Pyhän Kyrilloksen ja Methodiuksen yliopistosta. Hän erikoistui kauppa- ja työlakiin ja vieraili Yhdysvalloissa, jossa hän opiskeli teologiaa tullakseen metodistisaarnaajaksi.

Hänet karkotettiin uskonnollisesta toiminnasta pikkukylään, jossa hän otti hoitaakseen romaniseurakunnan. 1980-luvun vapautumisen jälkeen hän palasi Skopjeen rakennennusyhtiön lakiosaston johtoon. Makedonian julistauduttua itsenäiseksi Trajkovski liittyi VMRO-DPMNE-puolueeseen. Hän kehitti puolueensa yhteyksiä ulkomaille ja nimitettiin varaulkoministeriksi 21. joulukuuta 1998. Maineestaan maltillisena reformistina Trajkovski valittiin VMRO-DPMNE:n presidenttiehdokkaaksi marraskuun 1999 vaaleihin. Hän voitti Tito Petkovskin 52 % – 45 % albaanivähemmistön äänien ansiosta. Vaalituloksen epäselvyyksien vuoksi hän pääsi presidentiksi vasta kuukauden myöhässä kun osalla alueista järjestettiin uusi vaali vilpin vuoksi.

Kansainvälisestikin arvostettu Trajkovski toi usein esille kristinuskon korostamaa rauhan ja yhteisymmärryksen sanomaa. Trajkovski pyrki myös usein osallistumaan Balkanin alueen eri rauhanpyrkimyksiin. Vuonna 2001 hänen johdollaan onnistuttiin neuvottelemaan rauha Makedonian hallituksen ja sitä vastaan taistelleiden albaanisissien välillä.

Trajkovski ja kahdeksan muuta matkustajaa menehtyivät helmikuussa 2004, kun heitä kuljettanut Beech 200 Super King Air -lentokone törmäsi heikossa säässä vuoreen Bosnia-Hertsegovinan alueella. Onnettomuus johtui tutkimusten mukaan miehistön tekemästä virheestä.

## [muokkaa] Lähteitä

- http://www.setimes.com/cocoon/setimes/xhtml/en_GB/infoBios/setimes/resource_centre/bio-archive/trajkovski_boris

| Makedonian presidentit
Kiro Gligorov (1991–1995, 1995–1999) | Boris Trajkovski (1999–2004) | Branko Crvenkovski (2004–)

Haettu osoitteesta http://fi.wikipedia.org../../../b/o/r/Boris_Trajkovski_a844.html

Luokka: Makedonian presidentit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Català
- Deutsch
- English
- Español
- Esperanto
- Français
- Македонски
- Nederlands
- 日本語
- Polski
- Русский
- Slovenščina
- Српски / Srpski
- Svenska
- 中文